39. schôdza NR SR - 10.deň - B. popoludní
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie v rozprave

...teraz ich horko ťažko hľadáte, rádovo pol miliardy eur. Do toho tiež prišli o možnosť navýšiť podiel štátu v slovenských elektrárňach na 51 % a mohol teda rozhodovať o investíciách, o dividendách. Proste prešiel to mŕtva ním a z budúcich ziskov, z budúcich ziskov slovenských elektrární bude mať Slovensko namiesto možných 51 % iba 34 % a namiesto možnej manažérskej kontroly nebudeme rozhodovať o ničom. Už len dovetok, v minulých dňoch oznámila skupina EPH strojnásobenie medziročného zisku, svojho medziročného zisku a významným spôsobom prispeli k tomu práve slovenské elektrárne. No a bohužiaľ toto je jeden veľmi smutný príbeh pre občanov Slovenska, ale bohužiaľ takúto vládu máme a takto koná Fico štvrtý. Bohužiaľ opakovane v prospech oligarchov a my občania sa mu na to opäť budeme skladať. Toľko jeden príbeh, kde sme mohli získať v tom najhoršom prípade možno pol miliardy eur do konsolidácie. Bohužiaľ sme mlčaním pána predsedu vlády nezískali nič. Zvyšný čas venujem veľmi rýchlo na odôvodnenie pozmeňujúcich návrhov, ktoré chcem podať, ktoré samozrejme na záver vystúpenia prečítam. Len veľmi rýchlo, nie je možné, nie je možné takúto nezmyselnú, drakonickú, škodlivú formu konsolidácie opraviť pozmeňujúcemu, pozmeňujúcimi návrhmi, to som si vedomý. Preto jednoducho tieto pozmeňujúce návrhy sú skôr vylúčeným, vylúčením tých najhorších, najškodlivejších, najnebezpečnejších vecí, ktoré by bolo treba nahradiť skutočným šetrením na strane štátu. Pozmeňováky budú tri, tak ale odôvodním to tak nejak všetko naraz. No, musím, aby som nekritizoval, jedno z mála, ak nie jediné pozitívne opatrenie je zrušenie zákazu počas sviatkov. Okay, to sa do nejakej miery podarilo. Ja prinášam ešte trochu vylepšenie v mojom pozmeňujúcom návrhu, ale tu pochválim, že je to drobnosť, ale pomôže. Zvyšuje to ekonomickú aktivitu, zvyšuje to slobodu. Takých opatrení by tam malo byť viacej, dobre. Čo sa týka živnostníkov, veľa tu padalo, takže ruším zavedenie tých sociálnych minimálnych sociálnych odvodov sume 131 euro a ruším v pozmeňováku aj zavedenie zvýšenia základu teda z 50 na 60 percent. Takisto v súlade so slovami premiéra Fica, ktorý hovoril, že nebude sa DPH zvyšovať, takže ruším navýšenie DPH na potraviny a takisto ruším zníženie možnosti odpísať si DPH pri firemných vozidlách, používanie na súkromné používanie. Takisto zrušenie navýšenia zdravotných odvodov, pretože už teraz máme vysoké odvodové zaťaženie, takže cesta je nezvyšovať ho ďalej. Ďalší pozmeňovák je veľmi jednoduchý. Venujem tomu 10 sekúnd. Zrušenie transakčnej dane. Je to zasa nezmyselná, škodlivá daň, ktorá škodí malým, veľkým, všetkým, som presvedčený, že škody jej zavedenia výrazne prevyšujú nejaké peniaze ktoré prinesie. Ďalší pozmeňujúci návrh je, aby sa jednoducho zachoval 17. november ako sviatok, ale chápem, že treba proste zrušiť nejaký sviatok, tak navrhujem výmenu za 1. máj. To znamená, deň boja za slobodu a demokraciu, podľa mňa najzákladnejší sviatok momentálne, ktorý tu máme, by zostal sviatkom a 1. máj by sme išli do práce a posledný pozmeňujúci návrh zruší ten nezmysel, tú nezmyselnú daň zo straty teda daňovej licencie. Takže to je posledný pozmeňujúci návrh. V tejto súvislosti pri pozmeňujúcom návrhu číslo 1. Žiadam pána spravodajcu, aby sa teda o bodoch 1 a až 3 hlasovalo teda osobitne, ale teda o tých troch spolu a potom a no, ešte okay, dobre, Takže takto. Dobre, a teraz teda ide ešte prečítať samotné znenie pozmeňujúcich návrhov.